cyanic-selkie/wikianc huggingface dataset:
Стефан Воислав
Враќање во Дукља
Кекавмен споменувал и како се однесувал како кралски роб, односно поданик (δoύλoς). Оваа информација секако се случила пред востанието во Дукља, во времето кога во Дукља владеел Стефан Воислав како византиски поданик. Самиот однос во византиските редови со топари на јужнословенските племиња, и во двата примера - Доброња и Стефан Воислав - всушност зборувало за степенот до кој византиската власт на тој простор била на тенка основа и подложна на брзи и ненадејни промени. Очигледно било дека византиските стратези имале повеќе права од домашните топари, што не можело да се случи без премолчената дозвола од Константинопол.
Плеша
Плеша — село во Албанија. Селото се наоѓа во областа Дебар и општината Клос.
Пауза (музика)
Општа пауза
Во композициите за ансамбл, општата пауза означува тишина за еден или повеќе тактови за целиот ансамбл. Означувањето на општите паузи е релевантно, бидејќи треба да се избегнува создавање несакана бучава - на пример, вртењето на страниците на партитурите се избегнува за време на општите паузи, бидејќи звукот на вртењето на страницата ќе биде слушнат од публиката.
Шентламберт
Шентламберт (словенечки: Šentlambert) — населба во Општина Загорје на Сава во средна Словенија. Областа е дел од историскиот регион Штаерска. Населбата сега е вклучена во Засавскиот статистички регион.
Шипокно
Потекло на името
Името на селото веројатно потекнува од апелативот „шипок, шипка, шипинка“.
Географија и местоположба
Куќите на ова мало село се наоѓаат на падина на планината Галичица, на височина околу 1.000 метри. Селото е сместено недалеку од туристичката населба Свети Стефан. Околни села се Велестово на исток и Коњско на југ. Во минатото мештаните користеле една чешма за вода за пиење.
Население
Во книгата „Етнографија на вилаетите Адријанопол, Монастир и Салоника“ се вели дека во 1873 г. селото Шипокно имало 5 домаќинства и 24 жители.
Селото е мало и е населено со македонско население. Тоа, во 1961 година броело 80, а во 1994 година 212 жители. До пописот од 1994 година била броена и туристичката населба Свети Стефан во рамки на селото.
Иселеништво
Од селото се имаат иселено голем број домаќинства, главно во градот Охрид.
Шамил Басаев
По една година герилска борба Басаев и другите чеченски команданти го освоиле Грозни од руската армија во август 1996 година, по што руските сили се повлекле од Чеченија. Чеченија привремено функционира како независна држава. Во 1999 година Басаев извршил упад во соседната руска република Дагестан. Истата година во Москва и во други руски градови дошло до серија координирани напади врз станбени згради, во кои загинале околу 300 лица, за кои Басаев не ја презел одговорноста. Потоа руската армија повторно ја нападнала Чеченија и за неколку месеци повторно го зазела Грозни, а чеченските одреди се повлекле на југ. Басаев загубил стапало во 2000 година, а истата година бил убиен татко му. Во 2002 година тој го организирал нападот врз театрот во Москва, каде што група од 42 чеченски исламисти, мажи и жени, грабнале 900 заложници. Руските специјалци по два и пол дена испуштиле гас во зградата за да ги успијат терористите, кои шетале со самоубиствени појаси. Сите терористи загинале, но и 130 заложници умреле од дејство на гасот.
Стефан Банах
Забележливи математички концепти кои ги формулирал Банах се и Банах-Тарски парадоксот, Хан-Банах теоремата, Банах-Стеинхаус теоремата и Банаховото растојание.
Изјави
Хуго Стеинхаус ги има дадено следните изјави:
NGC 3645
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
1481 во музиката
1481 година во музиката содржи некои значајни настани.
Плесат
Плесат — село во Албанија.
Црква „Св. Ѓорѓи“ - Текри Вермишли
Црквата е парохиски храм. Изградена е во 1932 г. Осветена е од митрополитот Константин Серско-нигритски во 1978 г. Во парохијата влегуваат и храмовите „Св. Рафаил, Никола и Ирина“, „Св. Ѓорѓи“ и „Св. Петка“.
Ивона Талевска
Афера „Визарис“
Во 2014 година, тогашниот гласноговорник на СДСМ Петре Шилегов објавил дека претпријатието „Визарис“, чиј сопственик е мајката на Ивона Талевска, добивала тендери од Министерството за здравство за набавка на медицинска опрема во вкупен износ од 1 милион евра. Договорот бил подоцна раскинат од министерот за здравство Никола Тодоров, со образложение дека иако документацијата била легална, ситуацијата била „малку неетичка“. Талевска го тужела Шилегов за клевета и навреда, но загубила на суд и била должна да му исплати судски трошоци во износ од 56 илјади денари.
Афера „Тифани“
Во 2017 година, Специјалното јавно обвинителство (СЈО) отворило истрага „Тифани“ каде ја сомничи Талевска дека затаила данок од 37 илјади евра како директор на фирмите „Смарт центар“ и „Смарт груп“. Според наодите на СЈО, Талевска преку фирмите купувала скапа облека и луксузен мебел, со што ја намалила основицата од која се пресметува данокот. Во февруари 2018 година, Талевска била осудена на условна затворска казна од две години доколку во следните четири години не го повтори делото. Судот исто така пресудил дека таа треба да го врати целиот износ на затаен данок од околу 2,5 милиони денари, како и да ги покрие трошоците за вештачење во износ од 76 илјади денари.
Саво Климовски
Политичка кариера
На изборите во 1998 година Климовски е избран за пратеник како претставник на Демократската Алтернатива, по што од 1998 до 2000 година ја врши функцијата претседател на Собранието на Република Македонија.
Гробишта (Мачево)
Гробишта — археолошко наоѓалиште во близина на селото Мачево, Беровско. Претставува старохристијанска црква со некропола. На 3 километри северозападно од селото, на висока тераса што се издига над Голем Дол се гледаат темели од мала старохристијанска црква со димензии од 8 × 5 метри. Околу неа се откриени гробови градени од камени плочи.
Марсел Еме
Творештво
Творештвото на Еме е богато и разновидно: Тој е автор на 17 романи, седум збирки раскази; единаесет театарски пиеси, два есеи, сценарија и дијалози за филмови (како, на пример, за филмот “Злосторство и казна”, на режисерот Шенал, снимен во 1935 година), голем број новинарски текстови итн. Четири негови романи и два расказа се филмувани, од кои, најпознати се филмот направен според расказот “Низ Париз”, во режија на Клод Отан-Лар, со Жан Габен и Луј де Фин во главните улоги, како и филмот снимен според расказот “Низ ѕидот”, со Бурвил во главната улога. Збирка раскази на Марсел Еме, под насловот Париски приказни, е објавена на македонски јазик во 2008 година од издавачката куќа “Темплум”. Преводот од француски јазик е направен од Ружа Димишковска
Еме е еден од ретките француски писатели од XX век кои целосно го офрлиле наследството на романтизмот, што се гледа во неговата лексика, јасната синтакса и јасните мисли. Неговиот стил се одликува со расиновска сталоженост и декартовска аналитичност која не ја исклучува метафизиката. Неговата фантазија на наследува едноставноста на бајките на Шарл Перо, а во неговите раскази, животните зборуваат со детска наивност и суровост, како кај Ла Фонтен. Самиот Еме, себеси се поврзувал со реализмот, веројатно, под влијание на Флобер. Исто така, како одраз на традицијата на средновековната француска книжевност, во делата на Еме често се среќаваат библиски содржини. Најпосле, Еме бил под влијание и на Достоевски и на Чехов, па туј дури напишал и предговор на избраните раскази на Чехов. Најпосле, иако честопати бил премолчуван и оспоруван, а неговите дела наидувале на недоразбирање, Еме важи за современ класик на француската литература. Во чест на неговото творештво, во 1950-тите, на ѕидот од куќата во која живеел Еме на Монмартр, во Париз е подигната биста со неговиот лик.
Асфалт
Примарната употреба (70%) на асфалт / битумен е во изградба на патишта, каде што се користи како лепило или врзивно средство и се меша со агрегат да се создаде асфалт бетон. Други нејзини главни цели се за битуменски ленти, вклучувајќи производство на кровови и за запечатување на рамни покриви.
Фоча
Историја
За време на Првата светска војна, во август 1914 година биле уапсени 180 Срби во Фоча од страна на австроунгарската војска, од кои биле стрелани 71 лице, а 24 од нив биле интернирани во Арад. Старците, жените и децата во текот на летото 1914 година се повлекле заедно со црногорската војска. Во логорите во Австрија умреле околу 2.000 Срби кои биле интернирани, главно жени и деца, од студ, глад и болести. Српските трупи на кралската војска на Србија и на Црна Гора го ослободиле градот на 9 септември 1914 година.
За време на Втората светска војна, во септември 1941 година во Фоча биле уапсени и некаде одведени студенти и ученици гимназијалци, за чија судбина не се дознало понатаму.
Суеверие во Србија
Клеопатра во 20 век
Клеопатра било името дадено на трансродовиот пророк во текот на 20 век. Таа стана позната по тоа што ја предвиде иднината на оние кои ќе се јават во нејзиното национално телевизиско шоу. Нејзините предвидувања опфаќаа сè, од бракот до бомбардирањето на НАТО на Југославија за време на војната во Косово.
Урош Ќосиќ
АЕК Атина
На 2 август 2017 година тој го одиграл својот прв официјален натпревар во поразот со 1:0 на гостински терен од екипата на ЦСКА Москва во реваншот од третото квалификациско коло во Лигата на шампионите. На 24 септември 2017 година Ќосиќ бил исклучен, по кавгата со фудбалерот Бјорн Енгелс во драматичната победа од 3:2 на домашен терен против големиот ривал клубот на Олимпијакос. Пет дена подоцна и двајцата играчи биле суспендирани со суспензија од вкупно два натпревари. Во средината на месец ноември Ќосиќ се соочил со проблем од повреда на глуждот. Оваа повреда го оставила надвор од терените околу 2-3 недели. На крајот на месец февруари 2018 година, Ќосиќ морал да замине на операција на стомачните мускули, а првичните проценки покажале дека тој ќе го пропушти остатокот од сезоната 2017-18.
Македонски народни приказни (книга)
„Македонски народни приказни“ — книга со приказни од македонското народно творештво, во избор на Томе Саздов.
NGC 6019
Објектот бил предмет и на други истражувања, па освен како NGC 6019 се споменува и како CGCG 319-31.
Кенија
Географија и клима
Климата во Кенија варира од тропска на бреговите на Индискиот Океан, умерена во внатрешноста до сува во северниот и североисточниот дел на државата. Кенија има многу сончеви денови во текот на целата година и постојано се носи летна облека. Климата е посвежа во текот на ноќта и во раните утрински часови во внатрешноста на државата и на повисоките места. Сезоната на „долги дождови“ започнува во март или април и трае до мај или јуни. Сезоната на „кратки дождови“ започнува во октомври и трае до ноември или декември. Дождовите понекогаш се интензивни и најчесто паѓаат во попладневните часови или навечер. Температурата останува висока и во текот на сезоната на тропски дождови. Најтопол период е во февруари и март, потоа следува периодот на долги дождови а најладно е во јули и август. Кенија има значителна површина посветена на живеалиштата на растителниот и животинскиот свет, вклучувајќи го и националниот парк Масаи Мара каде што гнуто и другите рогати преживари учествуваат во големата годишна миграција. Околу 250 000 гнуа гинат секоја година во долгата и макотрпна миграција за да најдат сточна храна за време на сувата сезона. Животните од африканската „голема петка“ можат да се најдат во Кенија и во националниот парк Масаи Мара особено: лавот, леопардот, биволот, носорогот и слонот. Значителен број на други диви животни, влекачи и птици може да се најдат во националните паркови и резервати низ државата. Годишната миграција на животните, особено на гнуто, се јавува во периодот меѓу јуни и септември и во неа учествуваат милиони животни.
Политика
Кенија одржува извонредна стабилност и покрај промените на политичкиот систем и кризите во соседните земји. Иницијативата за повеќепартиската парламентарна реформа во есента 1997 година ревидираше и некои репресивни закони наследени од колонијалната епоха кои се користеа за да се ограничи слободата на изразување и здружување. Ова ги подобри јавните слободи и придонесе за веродостојните национални избори во декември 1997 година.
Стопанство
Кенија традиционално има слободен пазар со минимална вклученост на владата (контрола на цените) што може да се види во нафтената индустрија. Сепак, новото законодавство и дозволува на владата да ги утврди и да ги објави цените на основните добра како што се: брашното, пченката, керозинот и маслото за јадење.
Според Транспаренси Интернешнл, Кенија е ниско рангирана според индексот за перцепција на корупцијата.
Кенија претставува центар за финансиски услуги во Источна и Централна Африка. Берзата на Најроби се наоѓа на 4 место во Африка во однос на пазарната капитализација. Банкарскиот систем на Кенија е под надзор на Централната банка на Кенија. Од крајот на јули 2004 година системот се состои од 43 комерцијални банки (во 2001 година имаше 48), неколку небанкарски финансиски институции вклучувајќи хипотекарни компании, четри штедилници и здруженија за заеми и неколку менувачници.
Индустрија и производство
Вклучувањето на Кенија меѓу корисниците на Договорот за развој и можности за Африка од владата на САД, го поттикна производството во последните години. Од 2000 година, од кога договорот стапи на сила продажбата на облека од Кенија во САД се искачи од 44 милиони американски долари на 270 милиони американски долари (во 2006 година). Други иницијативи за зајакнување на производството се поволните даночни мерки на новата влада вклучувајќи го и отстранувањето на царината за капитална опрема и други суровини.
Енергија
Сѐ уште не се откриени резерви на јаглеводород и покрај повремените истражувања во последните неколку децении. Кенија во моментов ја увезува целата потребна сурова нафта. Кенија, најголемата економија во Источна Африка, нема стратешки резерви и се потпира само на 21-дневната резерва на нафта според индустриските прописи за нафтени резерви. 20-25% од вкупните давачки за увоз отпаѓаат за увезување на нафта.
Литература
Романот „Меѓусветот на Викрам Лал“ на М.Г. Васанџи ја доби Гилеровата награда во 2003 година. Тоа е белетристички мемоар за едно кениско семејство со индиско потекло кое се прилагодува на променливата политичка клима во колонијална и поколонијална Кенија.
Музика
Најдоминантен инструмент во популарната музика на Кенија е гитарата. Гитарските ритми се многу сложени и вклучуваат и домашни и странски ритми, особено конгоанскиот кавача ритам. Музиката обично вклучува взаемно дејствување на повеќе делови, а од неодамна и ефектни гитарски сола.
Спорт
Кенија е активна во повеќе спортови меѓу кои се крикет, рели, фудбал, рагби и бокс. Но земјата е најпозната по атлетичарите на долги и средни патеки. Кенија постојано произведува шампиони на Олимписките игри и Игрите на Комонвелтот во трки на различни далечини, а особено на 800 метри, 1500 метри, 3000 метри со пречки, 5000 метри, 10000 метри и маратон. Кениските спортисти (особено Каленџин) продолжуваат да доминираат во областа на трчање на далечина, иако конкуренцијата од Мароко и Етиопија ја намали нивната надмоќ. Најпознати спортисти во Кенија се Кетрин Ндереба која е четирикратен шампион на Бостонскиот маратон за жени и двапати светски шампион, поранешниот светски маратонец и рекордер Пол Тергат и Џон Нгуги.
153 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
NGC 3646
Откривање
Објектот е откриен на 15 февруари 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Земјотрес во Вранча (1738)
Оштетување
Академик Гр. Стефанеску во една студија објавена во 1901 година напишал дека за време на земјотресот во 1738 година, црковните ѕвона почнале сами да бијат.
Блок Ајленд
Блок Ајленд исто така се нарекува Њу Шорехам, РИ. Островот е популарно летно туристичко одредиште и е позната по велосипедизмот, пешачењто, едрењето, риболовот и плажите. Два историски светилници се присутни на островот, Block Island North Light на северниот врв на островот и Block Island Southeast Light, на југоисточната страна на островот. Северозападниот дел на островот е неразвиена природна површина која претставува еден вид одморалиште за птиците кои летаат ширум Атлантскиот Океан.
Туристички атракции
Во 1950 година беше отворен аеродромот и остана отворен се доден денес како аеродром на генерална авијација. Во 1972 година беше формирана Комитетот за организација на пловидба и риболов. Оваа како и други еколошки организации беа одговорни за 40% развој на островот. Во 1974 година аватарот на Харборд, беше прогласен во Националниот регистар за историска област. Дискусиите за старите згарди на Блок Ајленд, родените островјани, историјата и сите тековни настани со голем труд се собраа и се чуваа на едно место со што беа формирни збирки од на 800 фотографии кој опфакаа еден историски период од 1870 до 1980 година под насловите Блок Ајленд-Море, Блок Ајленд-Земја, и Историјата на Блок Ајленд во слики во две изданија, сите ос историчарот Роберт М.Дауни.
Свази (јазик)
Дијалекти
Јазикот има барем две варијанти: стандардниот, застапен на северниот, централниот и јужниот дел на земјата, и помалку престижната варијанта што се говори на останатите места.
Комедија
За комедијата
Во романот „Дон Кихот“, Сервантес вели дека е добра за општеството, зашто таа е огледало на постапките од човековиот живот и од нема подобро средство за прикажување на тоа какви сме и какви треба да бидеме.
Лесото
Стопанство
Економијата на Лесото се заснова на дијаманти и државата извезува во целиот свет. Покрај дијамантите, Лесото има производство на земјоделски и сточарски производи. Лесото има извоз на волна, мохер, облека и обувки. Еден од производствените погони на Levi's се наоѓа токму во Лесото. Покрај географската интегрираност на Лесото во ЈАР и економски двете држави се интегрирани. Голем дел од семејствата во Лесото работаат во ЈАР, воглавно како рудари. Сепак, 50 % од населението својата егзистенција ја стекнува преку земјоделството и сточарството. Поради тоа, половина од приходот на Лесото доаѓа токму од земјоделството.
Ѓуришки Манастир (Трстеник)
''Оваа статија е за археолошкото наоѓалиште. За манастирот, видете Ѓуришки манастир.''
Париски приказни
Технички податоци
Збирката “Париски приказни” е објавена како 67 книга од библиотеката “Магма”. Таа има 188 страници и е испечатена во мек повез и со мал формат (18 сантиметри). Книгата е каталогизирана во Народната и универзитетска библиотека “Св. Климент Охридски” - Скопје, со ознаката ISBN 978-9989-189-24-1. На предната корица е ставена слика од [[Нил Фарбер (Neil Farber), додека на задната корица е даден кус осврт врз делото и куса биографија на авторот.
Хелдроп
Археологија во хелдроп
Точната возраст на Хелдроп не е позната. Низ годините, неколку археолошки наоди, кои беа направени сведочат за праисториски патници.
Игуменец
Географија
Во рамките на селото се наоѓале 12 маала распослани на јужните падини на Огражден: Баскалци, Боровичене, Водениците (иселено во 1956 г.), Гега, Горчево, Долни Крај (од 1959 во состав на Гега), Зојчене, Кукурахцево, Мечково (од 1959 во состав на Баскалци), Робово (денес офиц. Волно), Учкунци (од 1959 во состав на Гега) и Чурилово.
Историја
Игуменец се спомнува во турските дефтери од 1570, 1611–1617, 1660, и 1664–1665 година. Според првиот, во селото (запишано како Гуменица), живееле 1 мислиманско и 209 христијански домаќинства.
Драган Гиновски
Животопис
Оженет е со пејачката Андријана Јаневска. Двојката има два сина, Димитар (2011) и Кристијан (2015). Сопственици се на музичкото студио Гиновски.
Вендебург
Местоположба
Вендебург се наоѓа непосредно на северозападниот крај на градот Брауншвајг.
Јелена Бачиќ Алимпиќ
Биографија
Работела како новинарка и автор на документарни телевизиски емисии за ЈРТ и ТВ Нови Сад од 1987 година до 1993 година. Девет години била новинар и уредник во телевизијата, по што преминала во телевизија Пинк. Ја напуштила телевизијата Пинк ТВ во 2013 година. Добитничка е на многу награди за телевизиско творештво и новинарство во земјата и регионот.
NGC 3647
Откривање
Објектот е откриен на 22 март 1865 година од страна на Алберт Март, со помош на рефлекторски телескоп, чијашто леќа имала пречник од 48 см.
NGC 6020
Други поделби
Проучување на NGC 6020 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 56467. Во рамките на атласот на длабокото небо, Уранометрија 2000.00, објектот припаѓа на групата означена со бројот 155; додека во Каталогот на основни ѕвезди (GSC) е групиран под бројот 1502. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 113.
Пандора
Бесмртните не знаат за грижи, та сепак судбината што му ја пишуваат на човекот е полна со болка и тага; на подот на платата на Зевс стојат две урни, едната полна со лоши дарови, а другата со добри. Оној на кој Зевс, господарот на громот, ќе му даде мешани дарови, ќе види и среќа и малер; но оној на кој Зевс ќе му испрати само лоши дарови, ќе биде изложен на потсмев и омаловажување, ќе гладува до крајот на постоењето на овој свет, ќе се крева и ќе паѓа и нема да биде почитуван ни од боговите ни од луѓето.
Тешкотии при толкувањето
Како некој ќе одговори на првото прашање во голема мера зависи од одговорот на второто прашање: дали треба ќупот да го сфатиме како затвор или како шпајз? Ќупот со сигурност претставува затвор за злата кои Пандора ги ослободила- тие ги напаѓаат луѓето само кога се ослободени од ќупот. Некои тврделе дека логиката го диктира преводот, така што ќупот претставува затвор и за надежта, држејќи ја настрана од луѓето. Доколку некој го протолкува зборот elpis како очекувана надеж, тогаш митот добива песимистична црта: Сите зла на светот беа ослободени од Пандорината кутија, додека единствената утеха, Надежта, остана цврсто затворена внатре.
Pithos како „кутија“
Како и да е, Еразмус го превел зборот pithos со латинскиот збор pyxis, што значи „кутија“. Оттогаш па наваму останал изразот „Пандорината кутија“.
Метанометар
До 1983 година, биле развиени неколку инструменти за мерење на концентрацијата на метан во воздухот. Тие се потпирале на такви методи како диференцијално загревање на блескаво платинесто влакно, или преку мерење на повисоката апсорпција на инфрацрвеното зрачење со гас што содржи метан.
Џејн Остин
Животопис
Биографските информации кои се однесуваат на Џејн Остин се како што е познато недоволни, според некој биограф. Останати се само неколку лични и семејни писма (според некој само 160 од 3,000 писма на Остин ) и нејзината сестра Касандра (до која биле адресирани поголемиот дел од писмата) го запалила поголемиот дел од оние кои таа ги имала и ги цензурирала оние кои не ги уништила. Другите писма биле уништени од страна на наследниците на адмиралот Франсис Остин, братот на Џејн. . Поголемиот дел од биографските материјали кои биле собирани во периодот од 50 години после нејзината смрт, биле напишани од страна на нејзини роднини и ја одразувале склоноста на семејството во корист на „добрата и тивка тетка Остин“. Оттогаш научниците имаат откриено многу малку нови информации.
Младост
Историјата на Остин ги исмејува популарните историски дела, особено Историјата на Англија (1764) на Оливер Голдсмит. . На пример, Остин напишала: Хенри IV се искачи на престолот на Англија, повеќе од негово лично задоволство во 1399 година, откако го совладал неговиот братучед и претходник Ричард II, за да се повлечи и пак него да му го остави и за остатокот од својот живот да го помини во Замокот Помфрет, каде и се случило неговото убиство.
Бат и Саутемптон
Хонан тврди и томалин се согласува со тоа, дека Остин одлучила да престани да го пишува романот откако починал татко и на 21 јануари 1805 година и нејзината лична состојба премногу наликувала на онаа на нејзините ликови, што било премногу за неа.
Издавачка дејност
За време на нејзиниот престој во Чотон, Џејн Остин успешно издала четири романи кои генерално биле добро прифатени. Со помош на нејзиниот брат Хенри, издавачот Томас Егертон се согласил да го издаде романот „Разум и чувства“, кој бил издаден во октомври 1811 година. Критиките биле поволни и романот станал модерен помеѓу оние кои ги диктирале трендовите во тоа време, тоа издание било распродадено до средината на 1813 година. Заработувачката од романот Разум и чувства и овозможиле накаква си финансиска и психолошка независност. Потоа во јануари 1813 година, Егертон го издал романот „Гордост и предрасуди“, кој бил корегирано издание на „Први впечатоци“. Тој ја рекламирал книгата на широко и достигнала брз успех, собрала 3 поволни критики и добро се продала. До октомври 1813 година, можел да почне со продажбата на второто издание на романот. Романот „Паркот Менсфилд“ бил издаден исто така од страна на Егертон во мај 1814 година. Додека пак Паркот Менсфилд бил игнориран од страна на критичарите, тој постигнал добар успех меѓу читателите. Сите копии биле продадени во период од 6 месеци и заработката на Остин од овој роман била поголема од таа на другите нејзини романи.
Јужен Поларник
Места
! scope="col" Width="135" | Координати ! scope="col" | Земја, територија, море ! scope="col" | Белешки ! scope="row" style="background:#b0e0e6;" | Јужен Океан ! scope="row" | Антарктик – Ендербиева Земја ! scope="row" style="background:#b0e0e6;" | Јужен Океан ! scope="row" | Антарктик ! scope="row" style="background:#b0e0e6;" | Јужен Океан ! scope="row" | Антарктик ! scope="row" style="background:#b0e0e6;" | Јужен Океан ! scope="row" | Антарктик ! scope="row" style="background:#b0e0e6;" | Јужен Океан ! scope="row" | Антарктик – Вилксова Земја ! scope="row" style="background:#b0e0e6;" | Јужен Океан ! scope="row" | Антарктик – Вилксова Земја ! scope="row" style="background:#b0e0e6;" | Јужен Океан ! scope="row" | Антарктик – Вилксова Земја ! scope="row" | Антарктик – Аделина Земја ! scope="row" style="background:#b0e0e6;" | Јужен Океан ! scope="row" | архипелагот Балени – островот Борадел ! scope="row" style="background:#b0e0e6;" | Јужен Океан ! scope="row" | Антарктик – Антарктички Полуостров, Греамова Земја и Ларсеновиот Леден Гребен ! scope="row" style="background:#b0e0e6;" | Јужен Океан
Џејн Остин
Издавачка дејност
Во средината на 1815 година, Остин му ја предала издавачката дејност на „Џон Муреј“, попознат лондонски издавач, кој го издал романот „Ема“ во декември 1815 година и второто издание на „Паркот Менсфилд“ во февруари 1816 година. „Ема“ се продал добро но новото издание на „Паркот Менсфилд“ не се продал баш најдобро и овај неуспех ги намалил поголемиот дел од профитот на Остин која таа го заработила за „Ема“. Овие биле последните романи на Остин кои биле издадени додека била жива.
Своевремени реакции
Делата на Остин и донеле многу мала лична слава бидејќи биле печатени анонимно. Иако нејзините романи биле популарни меѓу луѓето кои ги диктирале модните трендови во тоа време, како што биле принцезата Шарлота Аугуста, ќерката на Принцот регент, тие добиле само малку писмени критики. Повеќето критики биле кратки и биле балансирано наклонети иако биле површни и внимателни. Тие обично биле насочени на моралните лекции во романите. Господин Валтер Скот, главен романописец во тоа време, приложил една таква критика но анонимна. Користејќи ги критиките како платформа од која го бранел тогаш озлоглаениот вид на романот, тој го пофалил реализмот на Остин. Друга значајна критика на нејзините дела била објавена од страна на Ричард Ватели во 1821 година. Тој извлекол наклонета споредба помеѓу Остин и потврдените великани Хомер и Шекспир, пофалувајќи ги драматичките квалитети на нејзината нарација. Ватели и Скот го одредиле тонот ќе се одвиваат идните критиките на Остин во XIX век.
20 век
Неколку важни дела го отвориле патот на романите на Остин да станат центар на академските проучувања. Првото важно дело било од 1911 година од научникот за Шекспир од Оксфорд, А. Брадли кој главно се смета како почетна точка за сриозни академско пристапување за Џејн Остин. Во него, тој формира групи со првите и подоцнежните романи на Остин, кои сѐ уште се користени од страна на научниците. Второ било изданието на Р.В.Чепман од 1923 година за собраните дела на Остин. Не само што било прво школско издание за делата на Остин, туку тоа било и првото школско издание за било кој англиски романописец. Текстот на Чепман останал како основа за сите наредни објавени изданија за делата на Остин. Со издавањето на делото „Џејн Остин и нејзините дела“ од Мери Ласцел во 1939 година, академските трудови за Остин престанаа. Иновативната работа на Ласцел вклучувала и анализа на книгите кои ги прочитала Џејн ОСтин и на влијанието кое ги имале книгите на нејзината работаи проширена анализа на стилот на Остин и нејзината „наративна уметност“. Во тоа време, се појавила загриженост околу фактот дека академиците ги земале критиките на Остин и дека тоа станувало многу нејасни – дебата која продолжила до почетокот на дваест и првиот век.
Изенбител (општинска заедница)
Општинската заедница Изенбител се состои од следниве општини:
Владимир Руменов
Владимир Иванов Руменов, вистинско име: Наум Мушевски (1 мај 1870 — 20 јануари 1939) — македонски револуционер, учесник во македонското револуционерно движење, деец на Македонската револуционерна организација, тој е еден од поистакнатите претставници на Македонската емиграција во Бугарија каде што активно се занимавал со општествена работа и учествувал во политичкиот живот на оваа земја како претставник на Македонската парламентарна група.
Животопис
Владимир Руменов е роден 1870 година во градот Крушево, тогаш во Отоманското Царство. Завршил духовна богословија во Киев и медицина во Москва, 1896 година. Работел како лекар во Скопје помеѓу 1898–1901 година и истовремено бил член на Скопскиот окружен комитет на Организацијата. Осомничен од турската власт поради револуционерната дејност и емигрирал во Софија, каде што се вработил во бугарската армија.
Алакол (округ)
Алакол е округ на покраината Алмати во Казахстан. Административен центар е Ушарал.
Сењера
Шемата на дизајнот на сењерата е искористена на актуелните знамиња на четири шпански автономни заедници: Арагон, Балеарските Острови, заедницата Валенсија и Каталонија, и е знаме на градот Алгеро во Сардинија, Италија. Шемата е употребена и на државните грбови на Андора и Шпанија, а следствено и на знамињата на овие држави, имајќи предвид дека грбовите на обете држави се претставени на нивните знамиња. Постојат повеќе локални примери во веќе споменатите територии, како и во Франција, каде се појавува сењерата. Покрај сево, сењерата понекогаш се употребува и како ознака за каталонскиот јазик.
Паскал Митревски
Животопис
Роден е во село Чука, Костурско, а живеел во гратчето Хрупишча. Член е на КПГ од пред Втората светска војна, по професија адвокат.
Венецот на Петрија (филм)
„Венецот на Петрија“ (српски: Петријин венац) - југословенски филм, во режија на Срѓан Карановиќ, заснован врз истоимениот роман на Драгослав Михаиловиќ. Главните улоги ги играат: Мирјана Карановиќ, Драган Максимовиќ, Павле Вуисиќ, Марко Николиќ итн. Филмот е снимен во Сењскиот рудник, а Мирјана Карановиќ се појавува во својата прва филмска улога, додека улогата на старата Петрија ја толкува натуршчикот Даринка Живковиќ. Како инспирација за ликот на Петрија била Милена Стефановиќ од рударската населба Равна река, во близината на Ќуприја.
Џуџе (расказ)
Содржина
На возраст од 35 години, џуџето од циркусот „Барнабум“ наеднаш пораснало. Сопственикот на циркусот, господинот Барнабум, им соопштува на членовите на циркуската трупа дека џуџето се разболело и дека се наоѓа во болница. Потоа, тој и џуџето (кое дознава дека се вика Валантен) одат во обиколка низ циркусот и џуџето слуша само најубави зборови за себе. Сепак, Валантен се чуди зошто сега, кога пораснал во убаво момче, никој не се интересира за него. Тој е очаен и сака да остане дел до циркускот. Почнува да учи разни циркуски вештини, но нема посебен успех за ниту една од нив. Еден ден, кога циркусот одржува претстава во Париз, Валантен седнува во публиката и ја гледа претставата. По нејзиното завршување, тој забележува дека веќе нема никаква желба да остане во циркусот.
Градиште (Грнчиште)
На 2 км североисточно од селото, на зарамнетото плато од височинка што доминира над околината се гледаат остатоци од ѕидови од утврдувањетото, а по површината се среќаваат фрагменти од керамички садови, питоси и градежен материјал.
Мрежесто вргањче
Нутритивен квалитет
Тој е јадлив, во садовите има лигава конзистентност, затоа се смета за просечна. Подобро да се користат млади печурки. Може да се јаде свеж и солен, и може да се исуши или замрзне со последователна употреба во пржена храна или супи.
Изенбител
Изенбител (Isenbüttel) — општина во округот Гифхорн, во сојузната покраина Долна Саксонија, Германија. Се наоѓа околу 6 километри југоисточно од Гифхорн и 20 километри северно од Брауншвајг.
Плаваја
Течение
Реката извира во југоисточниот дел на планината Плачковица. Нејзиното течение е во правец север-југ и при навлегувањето во Радовишкото Поле поминува низ селото Подареш. Се влева во Стара Река од нејзината лева страна.
Наставка
Во лингвистиката наставка или суфикс (понекогаш нарекуван постфикс или завршеток) е афикс кој е сместен веднаш после коренот на зборот. Чести примери се завршетоците кои покажуваат граматички падеж кај именките или придавките и глаголските завршетоци што ја формираат конјугацијата на глаголите. Особено во студијата на семитските јазици, наставката се нарекува аформатив бидејќи може да ја промени формата на зборовите на кои се додава. Во индоевропските изучувања е направена разлика помеѓу суфикс и завршеток (види Proto-Indo-European root). Наставките можат да носат граматички информации и тоа се флективни наставки или лексички информации кога се работи за деривациски наставки. Еве некои примери од англискиот јазик: - girls (девојки), каде што наставката -s обележува множина; - He makes (Тој прави), каде што наставката -s обележува трето лице еднина во сегашно време; - It closed (Затвори), каде што наставката -ed обележува минато време. Многу синтетички јазици: чешки, германски, фински, латински, унгарски, руски, турски, итн. употребуваат огромен број на завршетоци. Наставките што се употребуваат во англискиот јазик често имаат француско, латинско или грчко потекло.
Поголемо и помало
Таксономската и географска категоризација вообичаено ги вклучуваат придавките greater (поголемо) или lesser (помало) кога има поголема или помала разлика. Овие придавки можат да се појават и како нулта компарација кога се кажани без нивниот спротивен пар. Тешко е да се следат greater (поголемо) и lesser (помало) низ нивниот развиток. Не може да се каже кога точно станале широко прифатени, но очигледно е дека со текот на времето тие стануваат придавки губејќи ја нивната компаративна конотација. Кога се однесува на предградија, greater ја вклучува метрополата заедно со предградијата. Иако изгледа како компарација, во потесна смисла на зборот, оваа форма упатува само на градот. На пример Greater London значи исклучиво градот Лондон или Greater New York значи градот Њујорк. Ова не е компарација во граматичка смисла на зборот.
Деривациони наставки
Во примерот: "The weather forecaster said it would be clear today, but I can't see clearly at all."-(Временскиот прогнозер рече дека времето ќе буде ведро денес, но јас воопшто не гледам ведрина.) наставката –ly го менува зборот од придавка во прилог. Но, со деривација може да се формира и различен семантички збор во рамките на истата лексичка категорија. Во примерот: "The weather forecaster said it would be a clear day today, but I think it's more like clearish!" (Временскиот прогнозер рече дека денеска времето ќе биде ведро, но јас мислам дека е заоблачено.) наставката –ish го менува значењето на зборот од „ведро“ во „помалку ведро, не толку ведро“. Во продолжение се дадени некои деривациски наставки што се користат во денешниот англиски јазик:
Бадар
Географија и местоположба
Селото Бадар се наоѓа во долниот тек на реката Пчиња и е расположено на ниска тераса крај реката Пчиња на нејзиниот десен брег и тоа на границата на пространата рамнина од север и Прнарската (Бадерска) Клисура на југ. . Оваа мала населба е сметена во југоисточниот дел на Скопската Котлина, во долното течение на реката Пчиња, од левата страна на делницата Скопје - Велес на Автопатот „Александар Македонски“ (Е-75). Селото Бадар е рамничарско и е расположено на надморска височина од 240 метри, и е оддалечено 27 километри од Скопје и 14 километри од општинскиот центар Петровец. Положбата е погодна од економски услови бидејќи на север земјиштето е поволно за полјоделство, а на југ и запад за сточарство и овоштарство. Ваквата погодна поставеност во ја потврдува и Ѓорче Петров кој во своите записи во книгата Материјали по изучувањето на Македонија истакнал дека под Катланово на ¼ час во една весела длабина малку над Пчиња е селото Бадер или Румја Лака со доста убава местоположба, со блата, долина и доста големка корија над него. Рамничарскиот предел во минатото, а делумно и денес е мочурлив поради честите излевања на реката Пчиња. Во селото постои една чешма и два бунари, чија вода не се користи за пиење. Околни села се: Катланово, Кожле, Блаце и Летевци. Спроти селото веднаш на левиот брег на Пчиња минува автопатот Скопје - Велес. Од централното место Скопје, селото Бадар е оддалечено 30,6 километри. Атарот на селото зафаќа простор од 6,9 км2 при што на него шумите зафаќаат површина од 258,4 ха, на обработливото земјиште отпаѓаат 222,1 ха, а на пасиштата 69,9 ха.
Историја
Бадар спаѓа во редот на постарите населби во Скопската Котлина. Како утврден град под името Бадеријана постоел уште во раниот среден век во римско и византиско време, за што како потврда постои записот на познатиот византиски историчар Прокопиј Кесариски од VI век кој во својот ракопис за биографијата на Јустинијан I запишал дека тој се родил во местото Тауресиум во близина на кастелот наречен Бадеријана (Βεδεριανα). . За постоењето на древниот утврден град Бадеријана е сочувано и народно предание.
Во турските опширни пописни дефтери за Скопскиот санџак од 1568/69 во XVI век се споменува селото Румена Лака со втор назив Бехадир Ќој со мезрата Илиџа (тур. бања, што може да се однесува на Катланово и Катлановска Бања) чиј синор уште од порано со сведочење бил одвоен од синорот на селото Блаце, што било потврдено од скопскиот кадија мевлана Охри Заде со покажување на судска потврда. Имајќи предвид дека зборот Behader, behadur потекнува од персискиот јазик со значење на 'храбар, смел, јунак' и дека Турците-Османлии во своите освојување продирале од југ по долината на Вардар и Пчиња, можно е тие при своите први освојувања на влезот во Скопско тука да сретнале јуначки отпор од првото воено утврдување и населба Бадеријана во која е роден храбар и смел човек — византискиот цар Јустин I па оттаму да доаѓа називот Бехадир Ќој за ова место каде се наоѓал утврдениот град Бадеријана.
Население
Иако Бадер отсекогаш била мала населба значителен пад на бројот на населението во обем од 10 пати (90 %) забележало во периодот од 1961 година кога броело 130 жители и 1994 година кога бројот се намалил на само 13 жители од кои 10 Македонци и 3 Роми. Во селото отсекогаш мнозинско население биле Македонците, освен во периодот 1971-1991 година, кога во селото наеднаш се доселиле многу Албанци и за време на пописите 1981 и 1991 година станале мнозинство. Во изминатите два официјални пописи, во селото повеќе не се забележуваат Албанци. Во последните години забележително е враќањето и обновувањето на своите куќи и градење на викендички на имототите кои ги поседуваат жители - Македонци кои се родиле, некогаш живееле или потекнуваат од Бадар.
Самоуправа и политика
Во периодот 1952-1955, селото било во рамките на тогашната Општина Катланово, во која покрај селото Бадар, се наоѓале и селата Блаце, Градовци, Кажаново, Кажановска Брезица, Кожле и Летевци. Општината Катланово постоела и во периодот 1950-1952 година.
NGC 3648
Други поделби
Проучување на NGC 3648 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 34908. Во рамките на атласот на длабокото небо, Уранометрија 2000.00, објектот припаѓа на групата означена со бројот 73; додека во Каталогот на основни ѕвезди (GSC) е групиран под бројот 3013. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1349.
Бриктаун
Бриктаун Хисторик Дистрикт (Bricktown) е дистрикт во Детроит, Мичиген. Се наоѓа меѓу ренесанса Центар и Гриктаун. Најстарата црква во Детроит, Св. Петар и Павле Католик Црква, се наоѓа во Бриктаун.
156 п.н.е.
156 п.н.е. — година според општоприфатениот календар. Тоа била 156. година пред новата ера, 156. од првиот милениум п.н.е., 56. од 2 век п.н.е. и седма од 150-тите п.н.е.
Јарше (Загорје на Сава)
Јарше (словенечки: Jarše) — населба во Општина Загорје на Сава во средна Словенија. Областа е дел од историскиот регион Горењска. Населбата сега е вклучена во Засавскиот статистички регион.
Черокиски јазик
Чероки (ᏣᎳᎩ, Tsalagi) и од групата на ирокеските јазици зборуван од народот Чероки кој користи своја чероки азбука.
Илија Димовски - Гоче
Животопис
Носител е на партизанска споменица од 1941 година.
NGC 3649
Други поделби
Проучување на NGC 3649 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 34883. Во рамките на атласот на длабокото небо, Уранометрија 2000.00, објектот припаѓа на групата означена со бројот 146; додека во Каталогот на основни ѕвезди (GSC) е групиран под бројот 1439. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 51.
Науката во 1798 година
1798 година во науката опфаќа некои значајни настани.
Пластичен Исус (филм)
Синопсис
Том (го игра Горовац) е млад човек од Загреб без средства за живот. Тој се обидува да се занимава со филм во Белград и така успева некако да преживува, а притоа има бројни врски со повеќе жени. Тој не верува во никого, не почитува никаков режим, сила, водач и идеологија и затоа постојано е во конфликт со власта, а едно време живее како бездомник, поради што е приведен од милицијата. Откако го напушта една згодна Американка, Том започнува врска со жена чиј маж работи во странство. На крајот од филмот, поради својата љубовна врска, тој е убиен.
Адријана Алачки
Биографија
Адријана Алачки растела со македонскиот фолклор како член на КУД “Кочо Рацин” Својата пејачка кариера ја започнала во 1987 година и пред пошироката јавност се претставувила со една прекрасна народна песна. Во 1988 година со Ирена прават дует кој во 90-те години остава траг на македонската фолк сцена. Следуваат настапи и турнеи во Европа, Канада и Австралија. Дуетот престанува да постои во 1994 година, но Адријана продолжува со музичката кариера. Често е присутна на фестивалите, има добиено голем број награди, а голем број хитови сведочат за успешноста. Како автор на музиката на нејзините песни најчесто се јавува нејзиниот поранешен сопруг - хармоникашот Горан Алачки.
Национална класа (филм)
Синопсис
Бранимир Брене Митровиќ, познат како Флојд (го игра Николиќ), е млад човек од предградието на Белград, кој со својата „Застава 750“ се натпреварува во трките со автомобили во националната класа. Истовремено, тој има бројни љубовни врски, иако е во врска со девојката Шилја (ја игра Поповиќ). Пред последната трка во сезоната се наоѓа на второто место и мора да победи за да биде шампион. Меѓутоа, тој добива повик да се оди на отслужување на воениот рок. За да избегне обврската, Флојд се обидува да се запише на факултет, при што запознава една убава девојка. Истовремено, еден негов пријател (го игра Брајовиќ) го запознава со младото момче Миле (го игра Диклиќ) кој има болни бубрези. Притоа, Миле се согласува да оди на медицинскиот преглед наместо Флод, со цел тој да ја избегне војничката обврска. Меѓутоа, на прегледот се утврдува дека Миле во меѓувреме оздравел, така што Флојд мора да се јави во касарната. Истовремено, Шилја му кажува дека е бремена, па нејзините родители и родителите на Флојд набрзина им организираат свадба при што Миле прифаќа да му биде кум на Флојд. Ден пред свадбата, Флојд победува, но судијата ја поништува трката. Потоа, веднаш по свадбата, Флојд се качува во возот на пат за касарната, а единствено Миле доаѓа да го испрати на станицата.
NGC 6022
NGC 6022 — спирална галаксија во соѕвездието Змија, заведена во Новиот општ каталог на длабоконебесни тела.
Мајкл Доусон
Нотингaм Форест
Непосредно пред почетокот на следната сезона, Доусон добил гландуларна треска додека бил на должност со репрезентацијата на Англија до 21-на година која го натерала да го пропушти почетокот на сезоната, и ја започнал борбата против разни повреди кои го нарушиле остатокот од неговата кариера во Форест. Нотингам, исто така, страдал - победувајќи само двапати помеѓу крајот на септември и почетокот на февруари што предизвикало Пол Харт да биде разрешен од менаџерското место и заменет со Џо Кинар. Сезоната се трансформирала од една борба за опстанок во завршница на уверено место од средината на табелата, а една од причините затоа било враќањето на Доусон и Дејвид Џонсон во тимот. Во февруари 2003 година, Доусон потпишал нов пет и пол годишен договор со Форест.
Франц Конрад фон Хецендорф
Животопис
Сепак, неговата најголема желба била превентивна војна против Србија, за да се намали закана за која тој верувал дека постои. Војна против Србија првпат ја предложил во 1906 година, па потоа во 1908, па во 1909, како и во октомври 1913, и во мај 1914 година. Забележано е дека во тек на 1913 година, дваесет пати предложил војна против Србија.
Торбешија
Економија
Полјоделството во регионот се одвива на 20.000 ха обработливо земјшите на кое 11.000 ха се житни култури, 7.000 ха индустриски култури, фуражни култури на 1.400 ха и градинарски култури на 600 ха. Од овој крај е познатиот Студеничански бостан (лубеница). Со употребата на ридско-планински сорти жита во овој регион минатата деценија е остварен просечен принос од 2.300 кг пченица по хектар.
Бања Лука
Население
Општината Бања Лука има население од 250.000 жители, од кои најмногу се Србите. Голем број од Бошњаците и Хрватите го напуштиле градот за време на војната во Босна и Херцеговина во 1992-1995. Според пописот од 1991 година, Бања Лука имала население од 195.692 жители:
Туризам и угостителство
Во 1885 година, во Бања Лука бил изграден хотелот „Босна“, како едне од првите хотели во Босна и Херцеговина. Денес, градот располага со повеќе хотели и со бројни ресторани, а локален специјалитет претставува бањалучкиот кебаб. Во Бања Лука се одржуваат неколку културно-забавни манифестации, како: „Лето на Врбас“, „Враќање в село“, „Кочиќев збор“, „Бањалучки летни игри“ итн.
Био-Саваров закон
Електрични струи (по должина на закриваена права)
Постои и 2D верзија на Био-Саваровата равенка, која се користи кога изворите се непроменливи во една насока. Треба да се има предвид дека струјата нема потреба да протекува само во рамнината нормална на непроменливата насока и истата се запишува со ознаката \mathbf{J}. Крајната равенка е:
Електрични струи(низ зафатнината на проводник)
каде dV е зафатнинскиот елемент и \mathbf{J} е векторот на густината на струјата во таа зафатнина (во SI единици тоа е: A/m2).
Поларна ноќ
Морнарска поларна ноќ
Морнарската поларна ноќ е периодот кога на пладне нема сончева светлина, но небото не е целосно темно. Се јавува кога нема морнарски самрак, туку има само астрономски самрак (сонцето е меѓу 12° и 18° под хоризонтот) при сончева кулминација. Морнарски самрак се јавува кога сонцето е меѓу 6° и 12° под хоризонтот, но сепак има дел од хоризонтот со многу повеќе светлина од останатите делови, а причина е појавата на прекршување на сончевите зраци. Морнарската поларна ноќ е ограничена на географски ширини над 78° 33', што е точно 12 степени во внатрешноста на поларникот, односно единаесет и пол степени од полот. Во Алерт, Нунавут кој е најсеверното населено место во Канада и во светот, морнарска поларна ноќ има од крајот на ноември до средината на јануари.